Matthiesen var valgmann ved 14 stortingsvalg i Nordre Trondhjems amt fra 1865 til ordningen ble avskaffet etter valget i 1903. Han var suppleant (vararepresentant) til Stortinget 1871–1882. Under forfatningsstriden i 1884 var han med på å stifte Grong Venstreforening; i det første styret satt Matthiesen som formann, og i tillegg Lorents Mørkved, Hans Seem og Ole Mørkved, som kom til å dominere kommunepolitikken og bli ordførere frem mot 1922.